**Likumprojekts “Grozījumi likumā “Par Latvijas Banku”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likuma “Par Latvijas Banku” normas nepieciešams precizēt atbilstoši Uzņēmumu ienākuma nodokļa likumam, tāpēc izstrādāts likumprojekts “Grozījumi likumā “Par Latvijas Banku”” (turpmāk – Likumprojekts). Likumā “Par Latvijas Banku” ir ietverta norma, kas paredz Latvijas Bankai pienākumu valsts budžetā iemaksāt peļņas daļu, kura aprēķināta, piemērojot likumā “Par uzņēmumu ienākuma nodokli” noteikto likmi. Minētā kārtība arī turpmāk netiek mainīta, vienīgi tiek mainīta atsauce uz Uzņēmumu ienākuma nodokļa likumā noteikto likmi. Likumprojektā paredzēts, ka likuma grozījumi būs attiecināmi uz peļņu, kas gūta, sākot ar 2018.gada 1.janvāri. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2018.gada 1.janvārī stājās spēkā Uzņēmumu ienākuma nodokļa likums, kas aizstāj likumu “Par uzņēmumu ienākuma nodokli”. Ņemot vērā, ka likumā “Par Latvijas Banku” ir atsauce uz likumu “Par uzņēmumu ienākuma nodokli”, ir izstrādāts likumprojekts, lai sakārtotu minētā likuma normas atbilstību Uzņēmumu ienākuma nodokļa likumam.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par Latvijas Banku” 18.1pantā Latvijas Bankai ir noteikts pienākums valsts budžetā iemaksāt peļņas daļu, kura aprēķināta piemērojot likumā “Par uzņēmumu ienākuma nodokli” noteikto likmi.2018.gada 1.janvārī stājās spēkā Uzņēmumu ienākuma nodokļa likums, kas aizstāj likumu “Par uzņēmumu ienākuma nodokli”. Līdz ar to likuma “Par Latvijas Banku” 18.1pantā tiek precizēta atsauce uz Uzņēmumu ienākuma nodokļa likumu. Papildus minētajam no likuma “Par Latvijas Banku” 18.1panta tiek izslēgts nosacījums, ka peļņas sadali aprēķina pēc iepriekšējos gados uzkrāto zaudējumu segšanas, ja tādi ir. Savukārt likuma “Par Latvijas Banku” 19.pants paredz, ka zaudējumi, kas radušies Latvijas Bankai par pārskata gadu, ir jāsedz no izveidotajām rezervēm, bet zaudējumu daļu, kuras segšanai rezerves kapitāla nepietiek, jāsedz no pamatkapitāla. Līdz ar to pēc būtības nav pamata par uzkrāto zaudējumu summu, kuriem bija jābūt segtiem minētā likuma 19.pantā noteiktajā kārtībā, samazināt pārskata gada sadalāmās peļņas apmēru. Latvijas Bankai par peļņu, kas gūta 2017.gadā, minētais maksājuma apmērs jāaprēķina, iesniedzot gada pārskatu 2018.gadā, savukārt par peļņu, kas gūta 2018.gadā, iesniedzot gada pārskatu 2019.gadā. Latvijas Bankai arī turpmāk nebūs saistošas citas Uzņēmumu ienākuma nodokļa likumā noteiktās normas, izņemot likmes apmēru, t.i., 20%, nepiemērojot apliekamās bāzes palielinošo koeficientu 0,8). |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Latvijas Banka. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts neradīs ietekmi uz sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neradīs ietekmi uz tautsaimniecību. |
| 3. | Administratīvo izmaksu monetārs novērtējums | Ņemot vērā, ka mainās tikai atsauce uz jauno Uzņēmumu ienākuma nodokļa likumu un likmes apmērs, tad netiek radīts papildus administratīvais slogs. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Valsts budžeta ieņēmumu palielinājumu varētu ietekmēt uzņēmumu ienākuma nodokļa likmju apmēru atšķirība, t.i., līdz 2017.gada 31.decembrim 15%, bet par peļņu, kas gūta sākot ar 2018.gada 1.janvāri un turpmāk – 20%. Ņemot vērā, ka Latvijas Banka peļņas prognozes par taksācijas gadu precizē tam sekojošā gada sākumā, precīza fiskālā ietekme šobrīd nav nosakāma. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts neradīs ietekmi uz sabiedrību, līdz ar to nav nepieciešama sabiedrības līdzdalība un komunikācijas aktivitātes saistībā ar likumprojektu. |
| 2. | Sabiedrības līdzdalība projekta izstrādē | Nav nepieciešama sabiedrības līdzdalība projekta izstrādē. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre Dana Reizniece-Ozola

Mačivka, 67095630, Sandra.Macivka@fm.gov.lv